OpenLLM-France/wikimedia huggingface dataset:
# Marmosa de Dorothy

La marmosa de Dorothy (Marmosops dorothea) és una espècie d'opòssum de la família dels didèlfids. És endèmica de Bolívia i està amenaçada per la pèrdua d'hàbitat.
Investigacions recents suggereixen que M. dorothea és un sinònim de M. noctivagus (la marmosa de panxa blanca). D'altra banda, M. ocellatus, un sinònim més modern de M. dorothea, podria ser una espècie distinta.

## Referències

* ↑ Solari, S.; Patterson, B. Marmosops ocellatus. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
* ↑ Robert S. Voss, Teresa Tarifa i Eric Yensen, American Museum Novitates 3466, 30 desembre 2004
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Dough and Dynamite

Dough and Dynamite és una pel·lícula muda de la Keystone dirigida per Charles Chaplin i protagonitzada per ell mateix i Chester Conklin. Escrita a dues mans per Chaplin i Conklin, la inspiració per a la trama vingué quan tots dos, trobant-se davant d’una pastisseria, veieren un cartell en que es buscava personal. La pel·lícula, de dues bobines, es va estrenar el 26 d’octubre de 1914. Rodada en nou dies, va aconseguir uns beneficis de 130.000 dòlars durant el primer any cosa que el converteix en el curtmetratge més exitós de la productora. A la vegada, es considera una de les millors pel·lícules de Chaplin de la seva època a la Keystone.

## Argument

Pierre i Jacques treballen de cambrers en un restaurant. Pierre és especialment inepte cosa que fa enfadar els clients. Els treballadors de la fleca del restaurant fan vaga per obtenir una pujada de sou però acaben sent acomiadats pel propietari. A Pierre el posen a treballar a la fleca però seva malaptesa provoca diferents conflictes amb Jacques. Mentrestant, els vaguistes es volen venjar i introdueixen d’amagat a la fleca una barra de pa que amaga un cartuxt de dinamita. La dinamita acaba explotant i Pierre surt atordit d'una pila de massa enganxifosa.

## Repartiment

* Charles Chaplin (Pierre)
* Chester Conklin (Jacques)
* Fritz Schade (Monsieur La Vie, propietari)
* Norma Nichols (Mme. La Vie)
* Glen Cavender (cap dels flequers)
* Cecile Arnold (cambrera)
* Vivian Edwards (clienta)
* Phyllis Allen (clienta)
* John Francis Dillon (client)
* Edgar Kennedy (flequer)
* Slim Summerville (flequer)
* Charley Chase (client)
* Wallace MacDonald (client)
* Jess Dandy (cuinera)
* Ted Edwards (flequer)

## Referències

* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 155. ISBN 978-0-8108-8242-3.
* 1 2 Milton, Joyce. Tramp: The Life of Charlie Chaplin (en anglès). Open Road Media, 2014-07-01. ISBN 978-1-4976-5916-2.
* ↑ Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 66-67. ISBN 978-0-595-36598-2.
* ↑ King, Rob. The Fun Factory: The Keystone Film Company and the Emergence of Mass Culture (en anglès). Univ of California Press, 2008-12-10, p. 91. ISBN 978-0-520-25538-8.

## Enllaços externs

* Pel·lícula completa a YouTube
# Castell Nou d'Alūksne

El Castell Nou d'Alūksne (en letó: Alūksnes Jaunā pils) és un castell d'arquitectura neogòtica situat a Alūksne a Letònia, antigament nomenat Marienburg o Marienbourg, el que significa «castell de Maria».

## Història

El 1342 un castell va ser construït sobre l'illa major del llac d'Alūksne. Se'l va anomenar de Marienburg. Aquest primer castell, construït per Burkhard von Dreileben membre de l'Orde Teutònic, va participar en un important enfortiment de la frontera oriental de Terra Mariana, antiga Livònia. Les seves ruïnes encara són visibles.
El nou castell va ser construït a la vora del llac del mateix nom entre 1859 i 1863 pel baró Otto anomenat Alexander von Vietinghoff, descendent del baró Otto Hermann von Vietinghoff (1722-1792), en el que era en aquest moment el govern de Curlàndia pertanyent a l'Imperi Rus, on les grans àrees agrícoles estaven a les mans de l'aristocràcia alemanya del Bàltic.
L'edifici del nou castell consta de diversos estils inspirats al gòtic anglès i alemany. La seva façana està decorada, en el seu centre, amb un cos sortint poligonal de gust romàntic, des de la terrassa es pot admirar el llac. Està flanquejada per una torre amb merlets i decorada amb diversos balcons i galeries. La família va ser expulsada el 1920, durant la reforma agrària i el moment del Govern Provisional de Letònia.
El castell, danyat, va ser requisat el 1924 pel 7è Regiment d'Infanteria de Sigulda, evitant així la seva ruïna. Després es va instal·lar una escola d'art, sales de museu obertes al públic, un museu dedicat a la natura i una sala de cinema. El castell ara pertany al municipi, és museu municipal d'Història Natural i s'organitzen concerts i representacions teatrals.
Un monument està instal·lat al parc, en memòria dels soldats soviètics que van morir a la proximitat del castell en lluita dels exèrcits del Tercer Reich.

## Referències

* Alūksnes Jaunā pils (letó)
* Web oficial (letó)

## Vegeu també

* Castell d'Alūksne
* Llista de castells de Letònia
# Ault Field

Ault Field és una concentració de població designada pel cens dels Estats Units a l'estat de Washington. Segons el cens del 2000 tenia 2.064 habitants.

## Demografia

Segons el cens del 2000, Ault Field tenia 2.064 habitants, 306 habitatges, i 291 famílies. La densitat de població era de 115,8 habitants per km².
Dels 306 habitatges en un 67,3% hi vivien nens de menys de 18 anys, en un 82% hi vivien parelles casades, en un 11,1% dones solteres, i en un 4,6% no eren unitats familiars. En el 3,6% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 2,86.
Per edats la població es repartia de la següent manera: un 14,1% tenia menys de 18 anys, un 56,2% entre 18 i 24, un 28,5% entre 25 i 44, un 1% de 45 a 60 i un 0,2% 65 anys o més.
L'edat mediana era de 22 anys. Per cada 100 dones de 18 o més anys hi havia 244,9 homes.
La renda mediana per habitatge era de 24.406 $ i la renda mediana per família de 24.125 $. Els homes tenien una renda mediana de 15.498 $ mentre que les dones 14.792 $. La renda per capita de la població era de 12.036 $. Aproximadament el 5,1% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ault Field». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Ault Field». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Pušovce

Pušovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1352.
# Napasoq

Napasoq (antigament escrit: Napassoq/Napâssoq) és un assentament en una illa del municipi de Groenlàndia de Qeqqata. Es troba en el litoral del l'Estret de Davis, el 2010 tenia 85 habitants.

## Població

Napasoq és l'assentament humà més petit del municipi i ha anat perdent població en els darrers dos desenis.

## Referències

* ↑ Statistics Greenland Arxivat 2011-08-12 a Wayback Machine. (danès)
* 1 2 «Statistics Greenland». Arxivat de l'original el 2011-08-12. [Consulta: 31 març 2013].
# Ana Rosenfeld

Ana Rosenfeld (1955, Buenos Aires) és una advocada, mestra d'hebreu, empresària i escriptora argentina. Va estudiar a l'escola pública, és mestra d'hebreu, i la seva educació terciària va ser a la Universitat de Buenos Aires. Ana Rosenfeld es va especialitzar en divorcis femenins i resguard de l'honor.
Rosenfeld va representar durant 12 anys a l'actriu i vedette Beatriz Salomón.
Llibre:

## Referències

* ↑ Revista Paula. «Legalmente Rubia», 01-10-2013. Arxivat de l'original el 2013-11-02.
* ↑ Clarín. «Ana Rosenfeld, abogada de famosos».
* ↑ El Observador. «Beatriz Salomón gana un millonario juicio contra el canal América y Jorge Rial», 03-01-2017. [Consulta: 3 gener 2017].
* ↑ Clarín. «Beatriz Salomón les ganó un juicio millonario a Jorge Rial, Luis Ventura, América y Cuatro Cabezas», 02-01-2017. [Consulta: 3 gener 2017].
* ↑ Ciudad. «Beatriz Salomón le ganó el juicio a América y Cuatro Cabezas», 02-01-2017. [Consulta: 3 gener 2017].
# Cefís

«Cefís» té aquests significats:
* Batalla del Cefís, del 1311 al Ducat d'Atenes i va enfrontar la Companyia Catalana d'Orient amb les tropes franques de Gautier V de Brienne, duc d'Atenes
* Toponímia:
** Cefís de Beòcia, riu que naix a la Fòcida i flueix pel nord fins al desaparegut llac Copais
** Cefís (Atenes), riu de l'Àtica que flueix per la planura atenenca
** Cefís (Eleusis), riu de l'Àtica que flueix per la planura d'Eleusis
** Cefís (Argòlida), riu de l'Argòlida, tributari de l'Ínac
** Cefís (Salamina), riu de l'illa de Salamina
** Cefís (Corint), riu de Corint del que Pausànies diu (II.20.6) que fou destruït per Posidó
* Mitologia:
** Cefís (mitologia), déu fluvial
** Cefís (musa), una de les tres Muses
# Martinet xiulador

El martinet xiulador (Syrigma sibilatrix) és una espècie d'ocell de la família dels ardèids (Ardeidae) que habita aiguamolls, estanys, rius i encara sabanes d'Amèrica del Sud, al nord de Veneçuela i Colòmbia, nord i est de Bolívia, el Paraguai, sud del Brasil i nord de l'Argentina. És l'única espècie del gènere Syrigma.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 211. ISBN 978-84-16728-37-4.
# Dos Cataluñas

Dos Cataluñas (en anglès, Two Catalonias) és una pel·lícula documental de Netflix dirigida per Álvaro Longoria i Gerardo Olivares sobre el procés independentista català. La pel·lícula parteix del referèndum d'independència de Catalunya, que es va celebrar l'1 d'octubre del 2017 tot i haver estat declarat inconstitucional pel Tribunal Constitucional. Està subtitulada al català.

## Desenvolupament

A partir de la celebració del referèndum i la crispació i el clima de confrontació d'aquells dies, s'analitza el conflicte per facilitar-ne la comprensió per als espectadors aliens a la realitat política espanyola. En síntesi, la narració és un resum dels fets esdevinguts, testimonis dels polítics i els seus cercles pròxims, prenent com a fil conductor les eleccions del 21 de desembre de 2017 i els seus candidats.
Per això, es van fer 85 entrevistes i es va exigir als participants que fossin seguits per les càmeres durant die, fins a aconseguir un ambient relaxat. Pràcticament, cap va rebutjar la invitació a participar-hi. Entre molts altres, van ser entrevistats Josep Borrell, Carme Forcadell, Jordi Turull, Raül Romeva, Miquel Iceta, Xavier Domènech, Inés Arrimadas, el cap del gabinet de Mariano Rajoy (única representació del PP amb Andrea Levy) i el president de la Generalitat, Carles Puigdemont, que ja era a l'estranger, després d'haver-se d'exiliar. El documental no va poder entrevistar Oriol Junqueras per estar ja a la presó i la vicepresidenta Soraya Sáenz de Santamaría, que no va respondre a la petició dels productors.

## Premis i reconeixements

El documental va ser guardonat amb el premi Cinema for Peace de 2019. L'equip de la pel·lícula va decidir tornar el premi quan es va assabentar que el rebrien en mans de Puigdemont.

## Referències

* ↑ «Dos Catalunyes». Desdelsofà.cat. [Consulta: 3 juliol 2022].
* ↑ Marcos, Mónica Zas. «'Dos Cataluñas', el 'procés' explicado para guiris en un documental» (en castellà). eldiario.es. [Consulta: 14 febrer 2019].
* ↑ Albertini. «'Dos Cataluñas' es un documental tan vibrante como insuficiente y superficial» (en castellà). Espinof, 01-10-2018. [Consulta: 14 febrer 2019].
* ↑ «Dos Cataluñas: Netflix estrena mañana el documental que pretende explicar que pasa en Catalunya» (en castellà). La Vanguardia, 27-09-2018 [Consulta: 3 juliol 2022].
* ↑ «El equipo de 'Dos Cataluñas' devuelve el premio Cinema for Peace tras verse obligado a recibirlo de manos del fugado Puigdemont» (en castellà). El Mundo, 12-02-2019. [Consulta: 12 febrer 2019].
# Casa Serrano i Sunyer

La Casa Serrano i Sunyer és una obra de Gandesa (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici senyorial que presenta dues façanes, la principal molt refeta i la de darrera conserva encara part de la seva forma original. La construcció primitiva data de l'època medieval de la que es conserven la porta posterior, les finestres apuntades, una d'elles conopial, una altra a més bífora, etc.
Presenta tres plantes, sent la segona la planta noble amb balcons i la superior amb galeria correguda, a les dues façanes.
El ràfec és de fusta treballada. La façana està revocada i pintada, la coberta de teula a dues aigües.

## Història

Pertany a la família Serrano i Sunyer, amb escut d'armes sobre la porta. Els Sunyer venien de Gandesa i els Serrano de Tivissa. Els Sunyer són documentats des de 1593.

## Referències

* 1 2 3 4 «Casa Serrano i Sunyer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].

## Enllaços externs

* «Casa Serrano i Sunyer». Mapa de recursos culturals. Diputació de Tarragona.
# Newtònia d'Archbold

La newtònia d'Archbold (Newtonia archboldi) és un ocell de la família dels vàngids (Vangidae).

## Hàbitat i distribució

Habita vegetació de zones subàrides a terres baixes del sud i sud-oest de Madagascar.

## Referències

* ↑ «Newtònia d'Archbold». Cercaterm. TERMCAT, Centre de Terminologia. Rev. 10/05/2023(català)
# An Van Rie

An Van Rie (Menen, Flandes Occidental, 9 de juny de 1974) va ser una ciclista belga que fou professional del 2006 al 2008. Va guanyar tres cops el Campionat nacional en contrarellotge.

## Palmarès

* 2006
** Campiona de Bèlgica en contrarellotge
* 2007
** Campiona de Bèlgica en contrarellotge
* 2008
** Campiona de Bèlgica en contrarellotge

## Referències

* Fitxa a sitiodeciclismo
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cefixima

La cefixima és un medicament antibiòtic utilitzat per tractar una sèrie d'infeccions bacterianes. Aquestes infeccions inclouen otitis mitjana, faringitis estreptocòccica, pneumònia, infeccions del tracte urinari, gonorrea i malaltia de Lyme. Normalment, per a la gonorrea només cal una dosi. Als Estats Units és un tractament de segona línia de la ceftriaxona per a la gonorrea. Es pren per via oral. Està comercialitzat a Espanya com a EFG i Denvar.
Els efectes secundaris comuns inclouen diarrea, dolor abdominal i nàusees. Els efectes secundaris greus poden incloure reaccions al·lèrgiques i diarrea per Clostridium difficile. No es recomana en persones amb antecedents d'al·lèrgia a la penicil·lina. Sembla que és relativament segur durant l'embaràs. Està a la classe de medicaments de cefalosporines de tercera generació. Actua alterant la paret cel·lular del bacteri provocant la seva mort.
La cefixima es va patentar el 1979 i es va aprovar per a ús mèdic als Estats Units el 1989. Està a la Llista de medicaments essencials de l'Organització Mundial de la Salut.

## Referències

* 1 2 3 4 5 6 7 8 9 «Cefixime». The American Society of Health—System Pharmacists. Arxivat de l'original el 27 November 2016. [Consulta: 8 December 2016].
* 1 2 WHO Model Formulary 2008, 2009, p. 107. ISBN 9789241547659.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.
* ↑ «Cefixime (Suprax) Use During Pregnancy». Drugs.com, 29-03-2019. [Consulta: 24 December 2019].
* ↑ Analogue-based Drug Discovery. John Wiley & Sons, 2006, p. 495. ISBN 9783527607495.
* ↑ World Health Organization model list of essential medicines: 21st list 2019. Geneva: World Health Organization, 2019. WHO/MVP/EMP/IAU/2019.06. License: CC BY-NC-SA 3.0 IGO.
# Martinet tigrat de Nova Guinea

El martinet tigrat de Nova Guinea (Zonerodius heliosylus) és una espècie d'ocell de la família dels ardèids (Ardeidae), únic del gènere Zonerodius. Molt relacionat amb els agrons tigrats de Sud-amèrica. Habita les zones humides de la selva, a les terres baixes de Nova Guinea i illes Aru i Salawati, fent moviments estacionals.
Aquest agró fa una alçada d'uns 70 cm, és de color general marró amb fines vires grogues. Cap negre, amb un bec relativament llarg. Iris groc. Plomes allargades a la part anterior del pit cobreixen l'abdomen. Les potes són de color groc llimona.
S'alimenta de crancs i altres crustacis, escarabats d'aigua, petits peixos, llangardaixos i serps. Adapta l'època de cria a la temporada de pluges.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 207. ISBN 978-84-16728-37-4.

## Bibliografia

James A. Kushlan i James A. Hancock: Herons. Oxford University Press, 2005, ISBN 0198549814
# Sant Antoni Abat d'Horta de Sant Joan

* No s'ha de confondre amb Sant Antoni d'Horta de Sant Joan.
Sant Antoni Abat d'Horta de Sant Joan és una ermita de Horta de Sant Joan (Terra Alta) inclosa a l'Inventari del Patrimoni Arquitectònic de Catalunya. Hi ha una capella amb el mateix nom al costat de la carretera.

## Descripció

Construcció molt senzilla de planta rectangular i dimensions reduïdes. Es troba en estat de ruïna degut en part a la mala qualitat de la maçoneria que conformava les parets mestres. Sembla que l'interior era ornamentat amb elements d'estil barroc i cobert per una falsa volta.
Es troba emplaçada a la part alta del vessant oriental del puig, ran del camí que duu des del convent de Sant Salvador al cim.

## Referències

* 1 2 «Sant Antoni Abat d'Horta de Sant Joan». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Castell d'Elderen

El castell d'Elderen és un castell de Bèlgica a Genoelselderen, un nucli del municipi de Riemst.
Era en aquest lloc que es trobava la residència de la casa noble d'Elderen, de la qual els més coneguts són el canonge Guillem d'Elderen, president del consell del príncep bisbe de Lieja al segle xvi, i el seu renebot Joan Lluís d'Elderen, príncep bisbe al segle xvii.
El senyor Godenoel (mort el 1305) hauria construït el primer castell al segle xiii i hauria donat el seu nom com a prefix al poble de Genoelselderen. La família d'Elderen va estar-s'hi fins al 1718; després, el domini va passar a les van Oyenbrugghe i a les de Borchgrave. Els revolucionaris francesos van destruir-lo a la fi del segle xviii; només les caves van conservar-se'n. El 1859, un comte de Borchgrave va construir el castell actual en estil neoclàssic. Al parc privat al darrere, es troba un túmul gal·loromà del segle i. Al costat, es troba la masia castral en estil de renaixement mosà més vella del castell.
El 1990, Jaap van Rennes va adquirir-lo i restaurar-lo. Amb èxit, va crear-hi una vinya nova que produeix una denominació d'origen controlada Haspengouw. Va utilitzar les antigues caves, però va haver d'eixamplar-les quan la producció de vi va augmentar.
* Façana lateral i entrada de les caves modernes
* Parc i estanys
* Vinya i antic hivernacle per a tarongers
* Masia castral
* Masia castral

## Visites

El castell és privat, però el jardí de roses, l'hivernacle per a tarongers i les caves poden visitar-se després de fixar una cita.

## Referències

* ↑ «Els castells de la vall del Mosa». Arxivat de l'original el 2009-03-10. [Consulta: 26 març 2009].

## Enllaços externs

* Web del castell (en neerlandès i anglès)
# Aston Martin Cygnet

L'Aston Martin Cygnet va ser presentat l'any 2010 al Saló de l'Automòbil de Gènova. Aquest petit utilitari comparteix l'estructura i el motor del Toyota iQ i va ser creat per complir amb la Normativa Europea d'Emissions de 2012.
A més del model estàndard d'uns 39.000 € també es comercialitzen dues edicions limitades anomenades "Black" i "White". Aquest nom és degut al seu color de carrosseria i al seu acabat interior. Du un motor de gasolina de 1,3L que aporta 98CV de potència i una caixa de canvis manual o automàtica de 6 velocitats.
Tot i ser molt similar al Toyota iQ, aquest model d'Aston gairebé triplica el preu del model japonès i es converteix en l'utilitari de no més de 3,50 metres més car del món. El Cygnet fa 3078 mm de llarg, 1680 mm d'amplada i 1500 mm d'alçada. La principal diferència del Cygnet respecte a l'iQ es troba amb els materials utilitzats per a l'interior. Mentre que el Toyota està fet majoritàriament de plàstic, el Cygnet utilitza l'alumini i el magnesi, cosa que el fa molt més atractiu, ja que els acabats són de gran qualitat. Amb aquest model l'empresa britànica vol demostrar que aposta per la innovació i al mateix temps respecta les exigències d'emissions i espai.
És el primer cop que Aston Martin fabrica un cotxe d'aquestes característiques. Alguns acabats d'aquest model són impropis d'un utilitari, per exemple, moltes peces del tablier i de les portes estan recobertes amb cuir i algunes peces són d'alumini.

## Referències

* ↑ «Aston Martin Cygnet». Diariomotor, 21-04-2013 [Consulta: 22 abril 2013].
* ↑ http://www.astonmartin.com/cars/cygnet Arxivat 2012-11-07 a Wayback Machine.
* ↑ «Aston Martin Cygnet». km77, 10-03-2011 [Consulta: 22 abril 2013].

## Enllaços externs

* Aston Martin - Web Oficial (anglès)
* Aston Martin Racing Arxivat 2011-06-29 a Wayback Machine. - Web oficial de la part de competició (anglès)
* Vídeo oficial de la fabricació del Cygnet Arxivat 2013-04-17 a Wayback Machine.
# Pórub-Kepóvskaia

Pórub-Kepóvskaia (en rus: Поруб-Кеповская) és un poble de la República de Komi, a Rússia, segons el cens del 2010 tenia 64 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Newville (Pennsilvània)

Newville és una població dels Estats Units a l'estat de Pennsilvània. Segons el cens del 2000 tenia 1.367 habitants.

## Demografia

Segons el cens del 2000, Newville tenia 1.367 habitants, 579 habitatges, i 386 famílies. La densitat de població era de 1.199,5 habitants/km².
Dels 579 habitatges en un 31,8% hi vivien nens de menys de 18 anys, en un 42,7% hi vivien parelles casades, en un 17,4% dones solteres, i en un 33,3% no eren unitats familiars. En el 29,4% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,78.
Per edats la població es repartia de la següent manera: un 25,2% tenia menys de 18 anys, un 10,4% entre 18 i 24, un 29% entre 25 i 44, un 19,7% de 45 a 60 i un 15,7% 65 anys o més.
L'edat mediana era de 34 anys. Per cada 100 dones de 18 o més anys hi havia 87,5 homes.
La renda mediana per habitatge era de 30.313 $ i la renda mediana per família de 34.423 $. Els homes tenien una renda mediana de 28.214 $ mentre que les dones 21.875 $. La renda per capita de la població era de 17.922 $. Entorn del 12,2% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Newville». American Fact Finder. Oficina del Cens dels Estats Units, 12-01-2010.